O‘ZBEKISTON RESPUBLIKASI HUDUDIGA ISTE’MOL TOVARLARI OLIB KELINIShINI TARTIBGA SOLISh TO‘G‘RISIDA

O‘zbekiston Respublikasi hududiga iste’mol tovarlari olib kelinishini tartibga solish maqsadida:
 2. Belgilab qo‘yilsinki, 2002-yilning 1-avgustidan boshlab iste’mol tovarlarini olib kelish chog‘ida yuridik shaxslar tomonidan bojxona to‘lovlarini to‘lash bo‘yicha imtiyozlar bekor qilinadi, ilovada ko‘rsatilgan tovarlar bundan mustasnodir.
 3. O‘zbekiston Respublikasi Davlat bojxona qo‘mitasiga bojxona qonunchiligini buzgan holda O‘zbekiston Respublikasining bojxona hududiga tovarlar olib kelinishi faktlari aniqlangan taqdirda huquqbuzarlik buyumlarini qonunchilikda belgilangan tartibda davlat daromadiga musodara etish huquqi berilsin. 
 4. Belgilab qo‘yilsinki, 2002-yilning 10-noyabridan boshlab bojxona qonunchiligini buzgan holda ko‘p va juda ko‘p miqdordagi tovarlar olib o‘tilgan taqdirda jismoniy va yuridik shaxslarga tegishli bo‘lgan tovarlar hamda shunday maqsadlarda foydalanilgan transport vositalari qonunchilikda belgilangan tartibda davlat daromadiga o‘tkazish uchun bojxona organlari tomonidan musodara qilinadi.
 O‘zbekiston Respublikasi Bosh prokuraturasi, Adliya vazirligi, Ichki ishlar vazirligi, Davlat bojxona qo‘mitasi ushbu Farmonning qoidalari og‘ishmay bajarilishini ta’minlasinlar, shuningdek huquqbuzarliklarning oldini olish maqsadida joylardagi davlat hokimiyati organlari, ommaviy axborot vositalari bilan birgalikda amaldagi qonunchilikning qoida va talablari hamda ularni buzganlik uchun javobgarlik aholi o‘rtasida keng tushuntirilishini ta’minlasinlar.
 5. O‘zbekiston Respublikasi Vazirlar Mahkamasi bir hafta muddatda ushbu Farmonni amalga oshirish bo‘yicha qaror qabul qilsin. 
 6. O‘zbekiston Respublikasi Adliya vazirligi O‘zbekiston Respublikasining tegishli vazirliklari va idoralari bilan birga o‘n kun muddatda amaldagi qonunchilikka mazkur Farmondan kelib chiqadigan o‘zgartirish va qo‘shimchalar bo‘yicha takliflarni ko‘rib chiqib, O‘zbekiston Respublikasi Vazirlar Mahkamasiga taqdim etsin. 
 7. Ushbu Farmonning ijrosini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklatilsin.